tupeseen ja U. parvum 14.09.06 / Naistehaigused
Külastaja küsib:
Tere!
Olen 23.a naistrahvas. Hädas olen juba 2 aastat tupeseenega. Ei meenugi väga aega selle perioodi jooksul, kus minul või mu partneril ei oleks kaebusi. Olen mitu korda saanud lokaalset ravi tupeküünalde ja kreemidega. Samuti oleme mõlemad partneriga saanud mitu korda suukaudset ab ravi. (Kõik korrad on olnud paari-kolmapäevane kuur, ravimi nime ei mäleta kahjuks). Samuti on diagnoositud mul U. parvum, mille vastu viimane kord tegime kolmepäevase sumamedi kuuri koos partneriga. Ühesõnaga ma tunnen juba et kõik see värk on täiesti lootusetu. Sest kaebused tulevad ikka ja jälle tagasi ja seda õigepea. See sumamedi viimane kuur ei andnud mulle mingit leevendust. Arst ütles et seent viimane kord näha ei olnud. Leiti ainult U. parvum. Kaebused ei olegi igapäevased, vaid löövad välja iga teatud lühikese aja jooksul. Ja seksuaaleluga on ka kõik juba sassis. Kuna partneril tulevad haigusnähud päeva paari järel peale kaitsmata suguühet ja samuti mulle. Ja nende kaebustega ei ole seksist mingit lusti et järgmine kord proovida. Kondoomi kasutamine pole meile mõlemale väga meeltmööda, nii jääbki seksuaalelu järjest harvemaks, mis omakorda tekitab pinget ja stressi. Ühesõnaga ma ei oska enam midagi teha. Kas tupeseen ja U. parvum jäävadki mind vaevama? Kas kõik need ravimid ongi ainult leevendavad mitte ravivad? Kas põhjust peaks otsima üldse kuskilt mujalt? Äkki tarbima mingeid im.süsteemi tugevdavaid preparaate? Või on lootust neist lahti ka saada? Ja kuidas teie soovitaksite edasi käituda? Kas mees peaks ka meestearsti poole pöörduma?
Lisaks ka seda et võtan ras.vastaseid pille Novynette't, (mille kasutamine viimasel ajal tundub ka mõttetu)
Tänud ette vastuse eest,
Õnnetu
Arst vastas:
dr Katrin Seidelberg
Günekoloog
Qvalitas Arstikeskus AS
Tere,
mõistan Teie muret ja üritan siinkohal anda mõned soovitused.
1. Antibiootikumid, sealhulgas Sumamed, soodustavad tupe seenpõletikku. Ureaplasma parvumi ravi ei anna sageli efekti (analüüs jääb endiselt positiivseks), sest see tekitaja kuulub enamasti normaalsesse mikrofloorasse. See, et tupeseen ja ureaplasma on probleemiks, näitab, et organismi mikrofloora on häiritud. Organismi mikroobide tasakaalu aitab korrastada Laktoseven, soovitan seda apteegist osta ja kasutada. Kui mingil põhjusel on vajalik antibiootikumidega ravi, kasutage Lactosevenit ravi ajal, et vältida seene aktiveerumist.
Hormonaalsed rasestumisvastased vahendid (pillid) soodustavad tupeseene teket, aga alternatiivset efektiivset rasestumisvastast vahendit pole pakkuda.
Üheks võimalikest vahenditest on kondoom, kuid nagu kirjast selgub, pole selle kasutamine meeltmööda. Arvan, et ei peaks pillide kasutamisest selle probleemi pärast katkestama.
Üheks tupeseent soodustavaks faktoriks on ka stress ja emotsaionaalne pinge!
Soovitan oma organismi tugevdada: piisav puhkus, tervislik toitumine, sport, vitamiinid, liigse magusa ja alkoholi piiramine jne.
Partneril soovitan pöörduda Meestekliinikusse, kus saab teha kõik vajalikud analüüsid.
Nõuanded teemal: Naistehaigused
Tere. Kas ureaplasma parvum levib suudeldes? Ise läbisin ravi, kuid partner polnud veel ravi alustanud. Põhimõtteliselt, kui bakter kandub edasi suuseksi tehes, siis on talle sobilik elukeskkond nii genitaalidel ...
Vastas dr Ülle Kadastik
Tere, ureaplasma parvum naisel tupe limaskestas võib olla kui normaalne mikrofloora ja reeglina see ei põhjusta probleemi ja ravima ei pea.. Meestel võib olla siiski põletiku põhjustaja, kuid ka see on ...Loe edasi
Tere! Mul diagnoositi günekoloogi poolt ureaplasmoos ja mükoplasmoos. Raviks kirjutati Doxycyclin STADA tabletid. Samas on mul uus partner, kellega olen vaid kondoomiga vahekorras olnud. Günekoloogi juurde ...
Vastas dr Galina Litter
Lugupeetud Küsija!
Andmetest selgub, et olete 27-aastane.
Kahjuks ei selgu, milliste tekitajatega täpselt oli tegemist. Sest nüüd on Eesti Naistearstide Seltsil uued kaasaegsed seisukohad, ...
Selline mure, et sai oldud kaitsmata vahekorras. Minu arvutuste kohaselt pidid päevad hakkama 23. dets (alati on olnud paar päeva siia-sinna). Kuid päevasid ei tulnud. Esialgu ei teinud ma sellest suur ...
Vastas dr Katrin Seidelberg
Tere,
tegemist võis olla nii raseduse katkemisega (peetunud rasedusega) või ka menstruatsioonitsükli häirega. Vastuse sellisel juhul annab rasedustest, mis tuleb teha, kui oodatav menstruatsioon ...
Tere!
Sain analüüside vastusteks:
ureaplasma parvum- positiivne
ureaplasma urealyticum-negatiivne
Mida ma peaksin sellest järeldama, millega on täpselt tegemist- haigusega?
Vastas dr Maie Väli
Tere! Ei pea midagi tegema.Ureaplasma parvum on saprofüüt ja tavaliselt ei põhjusta mingeid vaevusi.Ravi ei vaja.Edu soovides,Maie VäliLoe edasi
Tere! Olen 20 aastane neiu ja ma olen juba kaks aastat vaevelnud sellise haiguse käes nagu ureaplasma pravum. Mu naistearst on mulle kirjutanud juba 5 korda erinevaid antibiootikumi kuure, kuid tundub ...
Vastas dr Ülle Kadastik
TERE. Umbes 60% naistest võib esineda ureaplasma urealyticumi kandlus. Soovitatakse teha ravikuur, maksimaalslet 2, kui on kaebused. Põhiliselt on põiekaebused. Voolus ei ole seotud selle tekitajaga. ...Loe edasi
Kas femigeli ja klotrimasoli võib kasutada üheaegselt?
Vastas dr Maie Väli
Tere! Võib küll.Edu soovides,Maie VäliLoe edasi
Tere!
Olen 24a naine. Käisin naistearsti vastuvõtul ja tehti analüüsid kontrollimaks, kas kõik on korras, kuna on plaan rasestuda. Nüüd sain vastused ja öeldi, et mul on bakter nimega ureaplasma ...
Vastas dr Galina Litter
Lugupeetud Kadri!
Tegemist on tingimispatogeense tekitajaga, mida ei ole alati vajalik ravida. Küll aga ravitakse kindlasti kõik tekitajad viljatuse kaebustega patsientidel ja rasedatel. Iseasi, ...
Kas tupeseen või üldse tupepõletikud mõjutavad ka partnerit?
Kuidas saaks koduste vahenditega tupeseene vastu võidelda?
Ette tänades!
Vastas dr Aire Sekavin
Tere.
Analoogsele küsimusele on korduvalt vastatud. Nii korduma kippuv tupepõletik kui seenhaigus vajab ravi koos kõigi partneritega. Sisestaga otsingusse tupeseen või seenpõletik ja saate lugeda ...
Vaata kõiki nõustamisi